Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17579

2. Megjegyzés. – A kutató mentő körzetek határvonalait műszaki és műveleti megfontolások alapján jelölik ki és nem az államok között húzódó határvonalak szerint. 2.2.1.1 Ajánlás. - A kutató-mentő körzetek határai - amennyire lehetséges - egyezzenek meg a megfelelő repülés tájékoztató körzetek határaival és a nyílt vizek feletti térségekre vonatkozóan, a tengerészeti kutató mentő körzet határaival. 2.3. - Kutatást koordináló központok és mentő alközpontok 2.3.1 A szerződő állam minden kutató mentő körzetében köteles mentést koordináló központot létesíteni. Megjegyzés. – A szerződő állam – a körzeti légi-navigációs egyezménnyel egyezésben – létrehozhat olyan kutató mentő körzethez kapcsolódó mentést koordináló központot, amelynek területi határai saját szuverén légterének határain túlnyúlnak. 2007/70/II. szám 2.3.2 Ajánlás. - Ha a szerződő állam légterének egésze, vagy annak egy része egy másik államhoz tartozó mentést koordináló központhoz társított kutató mentő körzetbe tartozik, akkor az elsőként említett állam létesítsen a mentést koordináló központ alá rendelt mentő alközpontot, ha az felségterületén belül a kutató-mentő szolgálatok hatékonyságát fokozza. 2.3.3 Minden mentés koordináló központ – és ahol létezik – a mentő alközpont napi 24 órában legyen képzett és a rádió távközlésben alkalmazott nyelv használatában jártas személyzettel ellátva. 2.3.4 Ajánlás. – A rádió távközlés végrehajtásában résztvevő Mentést Koordináló Központ személyzet az angol nyelv használatában legyen jártas. 2.3.5 Ajánlás. - Olyan területeken, ahol nyilvános távközlési berendezés nem teszi lehetővé a vészhelyzetben lévő légijárművet észlelő személy számára, hogy erről a mentést koordináló központot azonnal és közvetlenül értesíthesse, a szerződő államnak megfelelő, közcélú, vagy magán berendezést kell kijelölnie riasztási őrhelyként. 2.4. - Kutató-mentő kommunikáció 2.4.1 Minden mentés koordináló központ rendelkezzen az alábbiakkal gyors és megbízható kétoldalú összeköttetést biztosító eszközökkel:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes